
Kárpátalja növényvilágának térképen való feltüntetése

ÖSSZEFOGLALÁS
A munka első részében Kárpátalja általános jellemzésével foglalkoztunk. Jellemeztük természeti vonásait, többek között a földrajzi fekvését, földtani felépítését, ásványkincseit, vízrajzát, és ami a legfontosabbnak mondható a növényvilágát és állatvilágát is.
A második részben a geoinformatikai térkép szerkesztő programmal ismerkedhetünk meg. Betekintést nyerhetünk a GIS történelmi fejlődésébe, kiderül, hogy mi is tulajdonképpen a geoinformatikai térképszerkesztő program és milyen országokban használják az oktatás terén is.
A harmadik részben Kárpátalja növényvilágával kapcsolatos térképek vannak feltüntetve, a flórajárások, a növényzet magassági öveződése, a geobotanikai járások, a növényzet elterülése Kárpátalján, két ilyen térkép is rendelkezésünkre állt, egy régebbi és egy újabb, amelyek között néhány különbséget vélünk felfedezni. Az elkészült térképeknek a területeit is kiszámoltuk a GIS program segítségével.
A munka elején kitűzött célokat sikerült teljesítenünk, ugyanis bemutatja Kárpátaljának azt az oldalát, melyet leginkább az oktatásban, kutatásban tudunk (tudnak) hasznosítani. Sikerült bedigitalizálnunk a régebbi térképeket és így már nem csak ukrán vagy orosz nyelvű könyvekben, atlaszokban találkozhatunk a Kárpátalja növényvilágát bemutató térképekkel, hanem magyar nyelven is segítségünkre lehetnek.
 



